alexandrainst/scandi-wiki huggingface dataset:
Forband

Et forband er en sammensatt, stor militær landorganisasjon, som en brigade, divisjon, korps, armé eller armégruppe. Forband og avdelinger er ulike begreper; en avdeling er en ensartet organisasjon (for eksempel en panserbataljon eller et infanterikompani), mens et forband er en samling av separate avdelinger.

Det minste forbandet regnes vanligvis for å være brigaden, men avdelinger kan samles i mindre organisasjoner (for eksempel bataljonsstridsgrupper eller kompanistridsgrupper) for å løse spesifikke oppdrag.

Forband kan også referere til militære øvingskonsepter hvor avdelinger (ned til lagsnivå) virker sammen (for eksempel en feltskytebane hvor et lag, oppsatt med ulike våpen, bekjemper det samme mål: I motsetning til regulære skytebaner hvor man kun øver enkeltmannsferdigheter.)

Hierarki
Ifølge standarden NATO APP-6A gjelder følgende forbandshierarki i NATO:
 region XXXXXX
 armégruppe XXXXX
 armé XXXX
 korps XXX
 divisjon XX
 brigade X

Militære organisasjonsformer
Aleksander Hetland

Aleksander Rognerud Hetland (født 26. desember 1982) er en norsk svømmer som ble verdensmester i 2012 og europamester i 2009. Hetland, som representerer Bærumsvømmerne, hadde sin styrke i medleyøvelsene.

Under kortbane-VM i 2004 tok Hetland 4.-plass på 100 meter medley, og satte samtidig ny norsk rekord med tiden 54,44.

Under kortbane-EM i Debrecen, Ungarn i 2007 tok Hetland 2.-plass på 50 meter bryst med tiden 26,95, og satte ny nordisk og norsk rekord i forsøket med tiden 26,95. Denne tiden forbedret han senere til 26,64 da han tok nok en sølv medalje under kortbane-EM i Rijeka, Kroatia i 2008.

Under kortbane-EM i Istanbul, Tyrkia i 2009 svømte Hetland inn til gull på 50 meter bryst. Med tiden 26,19 satte han også ny norsk rekord og nordisk rekord. I perioden 1998-2001 var han elev ved Norges Toppidrettsgymnas i Bærum.

I 2019 deltok Hetland i Skal vi danse og vant dansekonkurransen på TV2. Fire år tidligere vant han også NRK-programmet "Mesternes Mester".

Meritter

Internasjonale meritter

Rekorder

Medaljer i norske mesterskap

Referanser

Eksterne lenker 
 
 
 

Norske svømmere
Norgesmestere i svømming
Verdensmestere i svømmesport
VM-bronsemedaljevinnere i svømmesport
Europamestere i svømmesport
EM-sølvmedaljevinnere i svømmesport
EM-bronsemedaljevinnere i svømmesport
Mesternes Mester-deltakere
Svømmere for Bærumsvømmerne
Personer fra Bærum kommune
Deltakere for Norge under Kortbane-VM i svømming 2012
Medleysvømming

For musikkuttrykket medley, se her.

Medley er en kombinasjon av de fire ulike svømmedisiplinene i en distanse. Medley svømmes både som individuelle øvelser og som stafett.

Individuell medley

I individuell medley svømmer den samme svømmeren like lange distanser i fire ulike disipliner. Rekkefølgen er:
Butterfly 
Rygg
Bryst
Fristil (crawl)

Konkurranser

Det konkurreres både nasjonalt og internasjonalt på følgende distanser: 100 m, 200 m, 400 m.

100 m individuelt: Svømmes bare i kortbanebasseng (25 m). Er ikke olympisk øvelse.
200 m individuelt: Svømmes både i kortbane- og langbanebasseng. Dette var olympisk øvelse i OL 1968 i Mexico by, og fra og med OL 1984 i Los Angeles har øvelsen vært fast på programmet.
400 m individuelt: Både kortbane og langbane. Har vært OL-øvelse siden OL 1964 i  Tokyo.

Medleystafett

Medleystafett (også kalt lagmedley) svømmes av lag som består av fire deltakere, der hver deltaker svømmer en etappe. Ryggsvømming er den første disiplinen, siden ryggsvømmerne starter fra vannet. Hvis ryggsvømming ikke hadde vært den første disiplinen, kunne dette ha ført til at ryggsvømmeren og svømmeren på den foregående etappen sperret veien for hverandre. Rekkefølgen er som følger:

Rygg
Bryst
Butterfly 
Fristil (crawl)

Konkurranser

Det konkurreres i:
4 * 50 m medleystafett: Svømmes kun  i kortbanebasseng, og er ikke en olympisk øvelse.
4 x 100 meter medley: Svømmes i både kortbane- og langbanebasseng. Har stått på det olympiske programmet siden OL 1960 i Roma.

Svømming

he:שחייה תחרותית#מעורב
Gullfolieeksperimentet

Gullfolieeksperimentet ble gjennomført i 1909 av Ernest Marsden og Hans Geiger under ledelse av Ernest Rutherford. I dette eksperimentet ble en gullfolie bombardert med alfapartikler og spredningen av disse ble detektert. Det ble påvist at en liten andel av partiklene kommer tilbake i nærheten av kilden. Disse resultatene var grunnlaget for lansering av en ny atommodell med en sentral positivt ladd kjerne og med negativt ladde elektroner med små masser i forhold til kjernen og fordelt rundt denne.

Kjernefysikk
Fysikkeksperimenter
Vitenskap i 1909

de:Rutherford-Streuung#Rutherfordscher Streuversuch (Manchester, 1909–1913)
ULTIMA Oslo Contemporary Music Festival

ULTIMA Oslo Contemporary Music Festival  er en årlig musikkfestival for samtidsmusikk og relaterte kunstarter.
Festivalen finner sted hvert år i september–oktober. 

Foreningens formål er å arrangere en årlig internasjonal samtidsmusikkfestival på høyt kunstnerisk nivå i Oslo.
Fundamentet for festivalen er medlemmenes koordinering av ressurser. 

Ultima ble etablert i 1990 da Foreningen Ny Musikk arrangerte Verdensmusikkdagene i Oslo, men den første festivalen ble avholdt høsten 1991.
Initiativtakere var Knut Høyland (NRK), Geir Johnson (Ny Musikk), John Persen (Norsk Komponistforening), Jostein Simble (Musikkinformasjonssenteret)  og Helge Skansen (Ny Musikk). I utgangspunktet ble Ultima etablert som et spleiselag mellom 16 – seinere 17 – musikkinstitusjoner, men etterhvert fikk festivalen offentlig støtte, bl.a. gjennom Norsk kulturråd og Oslo kommune. Den viktigste finansieringskilden de første ti årene var likevel oljeselskapet FINA Exploration, som inngikk en mangeårig sponsoravtale med festivalen, fra begynnelsen til 1999. 

Fra 2006 til 2017 var festivalen en knutepunktinstitusjon med finansiering av Kulturdepartementet (60%) og  Oslo kommune (40%). Ordningen ble lagt ned i 2018.    

Direktører for Ultima har vært:
John Persen (1990–94)
Åse Hedstrøm (1994–98)
Geir Johnson (1998–2008)
Lars Petter Hagen (2009–2010)
POING og Luca Francesconi (2011)
Lars Petter Hagen (2012–2017)
Thorbjørn Tønder Hansen (2018–)

Eksterne lenker
 
 

Musikkfestivaler i Oslo
Repeterende arrangementer etablert i 1990
Otto von Porat

Otto Wessel von Porat (født 29. september 1903 i Pjätteryd i Sverige, død 14. oktober 1982 i Bærum) var en norsk bokser. Han er med sitt gull i 1924  den eneste nordmann som har vunnet OL-gull i boksing.

I en alder av 20 år, med en høyde på 1,90 meter og en tyngde på 90 kg ble han OL-mester i tungvekt (over 79,4 kg) i OL i 1924. I finalen beseiret han danske Søren Petersen. Det var femten boksere fra 11 nasjoner som stilte i den tyngste vektklassen som ble avviklet i perioden 16. til 20. juli 1924.

Han var med i Oslo Atletklub og ble også norgesmester i samme klasse årene 1924 og 1926, foruten å bli nordisk mester i 1923. I 1926 innledet han en proffkarriere i USA, hvor han vant 38 av drøyt 50 kamper. Porat ga seg som proffbokser i 1934. Porat hadde flere oppvisningskamper i Norge på begynnelsen av 1930-tallet for å fremme boksesporten.
Etter han la hanskene på hylla drev sommerskoler for barn i mange år, sammen med kona Gerd. Han jobbet også som lærer i gymnastikk ved Oslo handelsgymnasium, og underviste boksing ved politihøgskolen etter at han hadde lagt opp.

Porat var på morssiden av slekten Wessel, fetter av filosofen, forfatteren og fjellklatreren Peter Wessel Zapffe. Han var på farssiden etterkommer i 7. ledd av Dietrich von Porat, fektemester ved det svenske hoff på 1600-tallet.

OL-medaljer 
 1924  Paris -  Gull boksing, tungvekt  Norge


Utgivelser 
 
 
 
 Gullmedaljen (1954, ungdomsroman)

Referanser

Eksterne lenker 
 
 .

Norske boksere
Olympiske mestere for Norge
Medaljevinnere under Sommer-OL 1924
Deltakere for Norge under Sommer-OL 1924
Boksere under Sommer-OL 1924
Norske forfattere av erindringsbøker
Norgesmestere i boksing
Personer fra Älmhults kommun
Tungvektsboksere
Kongepokalvinnere i boksing
Olympiske medaljevinnere i boksing
Midthavsrygger

Midthavsryggene er de yngste delene av jordens og havbunnens overflate. Her stiger magma opp og størkner til ny havbunnskorpe. Magmaen er svært tyntflytende og lettsmeltet. Når ny smelte trenger opp gjennom midthavsryggen og størkner, vil den allerede eksisterende havbunnen bli presset ut til begge sider av midthavsryggen. Slik foregår havbunnsspredning. På denne måten vil havbunnen være et speilbilde om midthavsryggen.

Dette fenomenet ble oppdaget ved studier av paleomagnetisme.

Se også
 Platetektonikk
 Paleomagnetisme
 Havbunnsspredning

Platetektonikk
Geologi
Oseanografi
Bjøro Håland

Bjøro Håland (født 6. oktober 1943 i Håland i Audnedal) er en norsk sangartist, mest kjent fra country-sjangeren.

Håland ble født på en liten gård kalt Håland, og vokste opp sammen med fem søsken.  Hans scenedebut var da han var fem år gammel.  Da han fylte 17 år, emigrerte han til USA.  Der jobbet han som snekker og sang i barer.  Han møtte sin kone Liv i Brooklyn, og de flyttet tilbake til Norge i 1966.

Hans første plateinnspilling var i 1970. Til sammen har han gitt ut 23 album som er solgt i fire millioner eksemplarer. Liv og Bjøro Håland er initiativtakere til musikkfestivalen Dark Season i Kristiansand. 

Liv Håland ble akutt syk og måtte gjennom en hasteoperasjon på Rikshospitalet i Oslo. Etter hvert ble hun flyttet til intensivavdelingen på Sørlandet sykehus i Kristiansand hvor hun døde 14. september 2021 etter kort tids sykeleie. 

Håland ble i 2012 utnevnt til ridder av 1. klasse av Den Kongelige Norske Fortjenstorden «for sitt arbeid med å fremme de mellomfolkelige forbindelser mellom Norge og USA, særlig innen musikk.»

Diskografi

Album 
 To My Friends (1979)
 Wembley 1980 (1980) med Anne Engh & Country Snakes
 Adios Amigo (1980)
 My Nashville Album (1981)
 Ol' Flames (1981), Anne Engh & Country Snakes
 Bjøro Håland (1981)
 Bjøro Håland (1982)
 Mitt Julealbum (1983)
 On Tour (1983)
 Min stetson og gitar (1984)
 Just For You (1984)
 Bjøros Beste (1986)
 Bjøro Håland '87 (1987)
 By Request (1988)
 Rett fra hjertet (1989)
 Nashville - Here We Go Again (1990)
 The Door to My Heart (1995)
 All the Best (1995)
 Dialing on That Telephone (1997) med John Brack
 Blue Sky (2000)
 Mine Salmer (2004)
 Diamonds Are Forever (2007)
 Tracks (2017)

Singler 
 Nattvakt i banken/Oksedragar-song (1978)
 Blue Canadian Rockies (1995)
 The Yodelin' Blues (1995)
 The Door (1996)
 Blue Skies (2000)

Referanser

Eksterne lenker 
 
 

Norske sangere
Norske countrymusikere
Den Kongelige Norske Fortjenstorden
Personer fra Audnedal kommune
Fres

En fres er en verktøymaskin med et roterende skjæreverktøy med mange egger.  En fres kan brukes til for eksempel planering av emner (slik som toppen på en bilmotor), fremstilling av tenner i tannhjul, spor i aksler og annet.

En fres kan opereres manuelt eller under kontroll av en datamaskin (se CNC).  Freser deles hovedsakelig inn i vertikale og horisontale maskiner. Moderne freser har gjerne et koordinatbord samt en eller flere digitalavlesere.

Se også 
 Håndoverfres
 Dreiebenk
 Trapesgjenger

Eksterne lenker 
 

Verktøymaskiner
Maskinering
Knesset

Knesset (hebraisk: , «forsamling») er nasjonalforsamlingen (parlamentet) i Israel, lokalisert i Jerusalem. Knesset har ett kammer, som består av 120 medlemmer, som velges for en fireårig periode. Ingen politiske partier har noen gang hatt absolutt flertall i Knesset.

Historie 
Knesset ble etablert på en bakketopp vest i Jerusalem i Sheikh Badr-distriktet før den arabisk-israelske krig i 1948. Bygningen ble senere finansiert av James A. de Rothschild som en gave til Staten Israel. Det ble bygd på land leid av den gresk-ortodokse kirken i Jerusalem.
Før byggingen av den permanente bygningen hadde Knesset, regjeringen, samlet seg i Den jødiske agendas bygninger i Jerusalem, Kessem kino-bygning i Tel Aviv og Froumine-bygningen i Jerusalem.

Tidslinje 
 14. februar 1949: Første møte i den valgte samlingen, Den jødiske agendas bygninger, Jerusalem
 8. mars 1949–14. desember 1949: Kessem kino i Tel Aviv (Migdal HaOpera ble også brukt i dette tidsrommet)
 26. desember 1949–8. mars 1950: Den jødiske agenda, Jerusalem 
 13. mars 1950: Froumine-bygningen, King Georges gate, Jerusalem.
 1957: James A. de Rothschild informerer statsminister David Ben-Gurion om sin beslutning om å finansiere byggingen av en permanent bygning for Knesset 
 14. oktober 1958: Grunnsteinen for en ny Knesset-bygning blir lagt ned
 31. august 1966: Innvielsen av den nye bygningen (I det sjette Knessets funksjonstid)
 1981: Byggingen av en fløy blir startet
 1992: Den nye fløyen blir åpnet
 2005: Bygging av enda en ny fløy

Liste over Knessets presidenter

Mandatfordelingen etter valget i 2006 

1 National Union er en allianse mellom Ahi, Moledet og Tkuma.
2 United Torah Judaism er en allianse mellom Agudat Israel og Degel HaTorah.

Referanser

Eksterne lenker 
  

 
Israel
Nasjonale parlamenter
Yitzhak Shamir

Yitzhak Shamir (hebraisk ), eg. Yitzhak Jazernicki, (født 15. oktober 1915, død 30. juni 2012 i Tel Aviv) var en israelsk politiker og statsminister fra 1983 til 1984 og igjen fra 1986 til 1992.

Han ble født i Ruzinoy i Russland (nåværende Ruzhany i Hviterussland) og emigrerte til Palestina i 1935 hvor han raskt ble medlem av den militante gruppen Irgun og etter 1940 det noe mindre Lehi. I 1941 ble han arrestert av britiske myndigheter, men han flyktet i 1942 og ble så en av lederne av Lehi.

Etter dannelsen av Israel i 1948 sluttet han seg til den israelske etterretningsorganisasjonen Mossad (1955–65). Han sluttet seg så til Herut-partiet i 1969 (ledet av Menachem Begin). Han ble valgt inn i Knesset i 1973 som medlem av Likud. Han var formann i Knesset i 1977 og utenriksminister i 1980. Han tok over som statsminister etter Begin i 1983, en post han hadde til 1984. Han ble så igjen statsminister i 1986 til 1992. Han tapte i 1992 valget til fordel for Arbeiderpartiet og Yitzhak Rabin. Han trakk seg året etter som leder for Likud og forsvant fra offentligheten.

Til tross for at han ble ansett som en «hardliner» innen Likud, klarte han sammen med Egypts president Anwar Sadat å få i gang fredsforhandlinger i 1981 og 1982, noe som bidro til å normalisere forholdene mellom de to landene etter Jom kippur-krigen i 1973. Han fikk derimot mye kritikk for sin dårlige håndtering av inflasjonen i Israel i første halvdel av 80-tallet. Han ble også kritisert da han i 1987 blokkerte fredsforhandlingene som Shimon Peres tok initiativ til mellom Israel og Jordan.

Referanser 

Israelske statsministre
Sionister
Personer fra Pruzjany rajon
Migranter til Israel
Nøkkelost

Nøkkelost er en fast løypeost som er krydret med spisskummen og kryddernellik. Nøkkelost lages primært på skummet melk, men i mindre målestokk hender det også at den lages av surmelk.

Opprinnelsen til norsk nøkkelost er nederlandsk leidenost (Leidse kaas), som lages i byen Leiden. Byen har nøkler i byvåpenet, derav det norske navnet. Nøkkelost har siden midten av 1800-tallet blitt utviklet og foredlet til en egen ostesort, unik for Norge. Moderne nøkkelost skiller seg fra leidenost på flere måter, blant annet gjennom at leidenost ikke tilsettes kryddernellik, men spisskummen og karve. Kunnskapen om opprinnelsen til denne osten er gått tapt. I Nederland kan nøkkelost med spisskummen og nellik kjøpes i enkelte butikker under navnet nagelkaas eller kanterkaas. I Norge nevnes nøkkelost av Hanna Winsnes (1789–1872), i Lærebog i de forskjellige Grene af Huusholdningen, i 1845.

Referanser 

Norske oster
Løypeoster
Škoda Auto

Škoda Auto (bedre kjent som Škoda) er et tsjekkisk bilmerke som er eid av den tyske bilprodusenten Volkswagen. Bilmerket kan spore sin historie tilbake til 1895, da Laurin & Klement (L&K) ble stiftet i det som den gang var Østerrike-Ungarn.

Fra 1905 produserte L&K biler, og hadde suksess både på hjemmemarkedet og internasjonalt.  Under første verdenskrig produserte de krigsmateriell, og etter krigen ble de kjøpt opp av Škoda (1924), det største industrikonsernet i Østerrike-Ungarn og så Tsjekkoslovakia.  Etter en liten nedgang så ble bilmerket nok en gang populært på 1930-tallet.

Etter at Böhmen og Mähren ble et tysk protektorat, ble Škoda en del av Hermann Göring Werke, og leverte tjenester til det tyske forsvaret.

Etter andre verdenskrigen havnet Tsjekkoslovakia bak jernteppet og ble administrert som en del av planøkonomien, men Škoda klarte å beholde sitt gode rykte til ut på 1960-tallet.  Utviklingen stagnerte så, og de produserte biler med design fra 60-tallet til ut på 80- og 90-tallet.

Škoda hadde stor suksess innen rallysport på 1970- til 1990-tallet. Norske John Haugland var fabrikkjører for Škoda fra 1971 til 1990 og en av deres dyktigste førere.

I 1991 ble selskapet kjøpt av Volkswagen AG. Den tsjekkiske regjeringen valgte å trekke inn en sterk utenlandsk partner da Škoda skulle privatiseres. På lik linje med Volkswagens oppkjøp av SEAT produserer Škoda biler bygget på samme plattform som tyske Volkswagen og Audi.

Noen modeller

Eksterne lenker
 
 Škoda norske Web-sider
 Škoda norske importør

Bilmerker
Tsjekkiske bilprodusenter
Etableringer i 1895
Tom Welling

{{Infoboks skuespiller
 | fnavn = Thomas John Patrick Welling
 | født = 
 | fsted = , USA
 | beskjeftigelse = Skuespiller, fjernsynsregissør, fjernsynsprodusent, modell
 | aktive år = 2001–
 | ektefelle = Jamie White (2002–2015) Jessica Rose Lee (2019-)
 | kjente roller = Clark Kent i Smallville
 }}
Thomas John Patrick Welling (født 26. april 1977 i Albany i New York) er en amerikansk skuespiller. Welling er best kjent for sin rolle som Clark Kent i TV-serien Smallville.

Tom Welling startet sin karriere i Smallville der han hadde rollen som Supermann. I serien kjemper Clark Kent for å få orden på superkreftene sine, kjærligheten og venner. Tom hadde sin første rolle i en spillefilm i Cheaper by the Dozen eller  Dusinet fullt som den heter på norsk, hvor han spilte den nest eldste av tolv søsken.

Tom Welling er født og oppvokst i New York. Før han ble skuespiller var han modell. I 2001 var han med i seks episoder av Judging Amy. Etter hans opptreden i Judging Amy fikk han rollen som Clark Kent i Smallville. Tom har vært gift med Jamie White siden 2002.

Tom lever seg så bra inn i rollen sin at han oppfører seg som en helt i hverdagen. En gang så han en kvinne som ble ranet og Tom løp bort til henne og ordna opp konflikten. Kvinnen så på ham og sa: «Wow, you really are Superman» (Wow, du er virkelig Supermann!). Tom begynte bare å le. Deretter klatret han til toppen av et tre og spilte på en medbrakt munnharpe.

Tom Welling gjorde noen modelloppdrag for et modelbyrå i USA, Louisa Modeling Agency.

 Filmografi 
 Spillefilmer 
 Dusinet fullt 2 (2005) ... Charlie Baker
 The Fog (2005) ... Nick Castle
 Dusinet fullt  (2003) ... Charlie Baker

 TV-serier 
 Smallville (2001–2011) ... Clark Kent (217 episoder)
 Special Unit 2 (2001) ...  Male Victim (1 episode)
 Undeclared (2001) ... Tom (1 episode)
 Judging Amy (2001) ... Rob Meltzer (6 episoder)

 Produsentjobber 
 Hellcats (2010–2011) ... Executive Producer (18 episoder)
 Smallville'' (2009–2011) ... Executive Producer (21 episoder)

Priser 
 Vunnet – Teen Choice Award i 2002. TV-Choice Breakout Star male
 Vunnet – Teen Choice Award i 2009. TV-Choice TV Actor Action/Adventure

Referanser

Eksterne lenker 
 
  Tom Welling biografi hos Warner Bros.
 
   Tom Welling hos Buddy TV
  Tom Welling hos TV.com
  Tom Welling hos Gallery of Celebrities

Skuespillere fra USA
Skuespillere i Smallville
Personer fra Putnam County i New York
Personer fra Rock County i Wisconsin
Personer fra New Castle County i Delaware
Personer fra Ingham County i Michigan
Personer fra Albany
Fødsler i 1977
Levi Eshkol

Levi Eshkol, () (født 25. oktober 1895, død 26. februar 1969) er en tidligere israelsk statsminister.

Etter opprettelsen av staten Israel, ble Eshkol valgt inn i den israelske nasjonalforsamlingen, Knesset, i 1951 som medlem av partiet Mapai. Eshkol satt som landbruksminister frem til 1952, da han ble utnevnt til finansminister etter dødsfallet til Eliezer Kaplan. Eshkol satt som finansminister i tolv år. I hans periode som finansminister etablerte Eshkol seg som en markant skikkelse innenfor partiet Mapai, og han ble utpekt av daværende statsminister David Ben-Gurion som en mulig etterfølger som statsminister. Da Ben-Gurion trakk seg fra statsminister-embetet i juni 1963, ble Eshkol valgt til partiformann med en bred konsensus, og han ble senere utnevnt til statsminister i Israel.

Eshkol jobbet for å forbedre Israels relasjoner til andre land, og i 1965 etablerte han diplomatiske forbindelser med Vest-Tyskland samt kulturelle bånd med Sovjetunionen som også tillot enkelte sovjetiske jøder å immigrere til Israel. Eshkol var den første israelske statsminister som ble invitert på offisielt statsbesøk til USA i mai 1964. Det spesielle forholdet mellom Eshkol og USAs president Lyndon Johnson skulle vise seg å bli avgjørende for å sikre amerikansk politisk og militær støtte til Israel i forkant av seksdagerskrigen som fant sted i juni 1967. Eshkol trakk seg etterhvert tilbake fra politikken på grunn av skrantende helse, og han døde av et hjerteinfarkt i februar 1969. Han ble 73 år. En nasjonalpark i nærheten av Beersheba ble oppkalt etter ham. I 2005 ble Eshkol kåret til den 86te største israeleren gjennom tidene, i en meningsmåling utført av det israelske nyhetsnettstedet Ynet.

Eksterne lenker 
 Kort biografi om Levi Eshkol fra Jewish Virtual Library

Israelske statsministre
Personer fra Kyiv
Fødsler i 1895
Dødsfall i 1969
Migranter til Israel
Fylkesvei 84

Fylkesvei 84 (Fv84) går mellom Sørreisa og Fossbakken i Lavangen. Veiens lengde er 81,4 km.

Før 1. januar 2010 var veien riksvei, etter at regionsreformen trådte i kraft har den status som fylkesvei.

Kommuner og knutepunkter



Eksterne lenker 
 Vegvesenets vegkart 
 

Fylkesveier i Troms og Finnmark
Primære fylkesveier
Veier i Lavangen
Veier i Salangen
Veier i Dyrøy
Veier i Sørreisa
Fylkesvei 87

Fylkesvei 87 (Fv87) går mellom Elverumskrysset i Bardu og Øvergård i Balsfjord. Veiens lengde er 76,6 km, hele strekningen innenfor Troms fylke.

Før 1. januar 2010 var veien riksvei, etter at regionsreformen trådte i kraft har den status som fylkesvei.

Kommuner og knutepunkter

Nedre Bardu kapell

 

 Øverbygd kirke

Referanser

Eksterne lenker 
 Vegvesenets vegkart 
 

Primære fylkesveier
Fylkesveier i Troms og Finnmark
Veier i Bardu
Veier i Målselv
Veier i Balsfjord
Fylkesvei 91

Fylkesvei 91 (Fv91) går mellom Fagernes i Tromsø og Olderdalen i Kåfjord, to fergestrekninger er del av veien. Veien over land er 45,9 km lang, fergestrekningene tilsammen 18,8 km.

Før 1. januar 2010 var veien riksvei, etter at regionsreformen trådte i kraft har den status som fylkesvei.

Kommuner og knutepunkter



Referanser

Eksterne lenker 
 Vegvesenets vegkart 
 
 Fergeinfo Lyngseidet-Olderdalen
 Fergeinfo Svensby-Breivikeidet
 Bjørklids Ferjerederi AS  (trafikkerer de to fergesambandene på fylkesvei 91)

Primære fylkesveier
Fylkesveier i Troms og Finnmark
Veier i Kåfjord
Veier i Lyngen
Veier i Tromsø
Museo del Prado

«Prado» omdirigerer hit. For den brasilianske kommunen med samme navn, se Prado (Bahia).

Museo del Prado er et stort kunstmuseum i Madrid, hovedstaden i Spania. Museet har blant annet en svært god samling av europeisk kunst fra 1300-tallet og fram til tidlig 1800-tall.

Prado-museet åpnet i 1819 som den spanske kong Ferdinand VIIs eiendom, og ble i 1868 overdratt staten som Spanias Nasjonalgalleri. Hovedbygningen ble oppført på 1700-tallet, som en del av kong Karl IIIs visjoner om et mer monumentalt Madrid.

Museet har en stor samling av de spanske mesterne El Greco, Francisco Goya og Diego Velázquez og også sentrale arbeider av europeiske kunstnere som Rafael, Tizian, Caravaggio, Hieronymus Bosch, Albrecht Dürer og Rembrandt.

Velázquez' verker er viet flere rom i Prado-museet, og her finner man blant annet et av hans hovedverker, Las Meninas, malt i 1656. Velázquez skal også ha mye av æren for at det spanske kongehuset tilegnet seg store kunstsamlinger fra renessansen og barokken, gjennom den betrodde posisjonen han hadde ved hoffet i Madrid.

Prado-museet har i dag rundt 8600 malerier i sitt eie, i tillegg til en betydelig samling tegninger, skulpturer og kunsthåndverk.

Eksterne lenker 
 

Byggverk i Madrid
Etableringer i 1819
Prado
Kunstmuseer i Spania